[{"text_idx": "#000002", "text": "See siin on toidublogi, mida kirjutab Mari-Liis Ilover. Ko\u0303ik tekstid ja fotod keerlevad u\u0308mber toidu. Selle kasvatamise, hankimise, valmistamise ja nautimise. Ro\u0303hk on ehedal, puhtal ja maitsval kodutoidul, PA\u0308RIS toidul. Sekka muljeid so\u0308o\u0308gikohtadest. Kui tunned, et oled sattunud o\u0303igesse kohta - siis tere tulemast, nautigem koos!"}, {"text_idx": "#000003", "text": "september 8, 2021 by Mari-Liis Ilover 2 kommentaari"}, {"text_idx": "#000004", "text": "Argisel ja kiirel ajal ei ole mahti igal o\u0303htul, va\u0308hemasti na\u0308dala sees, midagi aegano\u0303udvat ja ko\u0308o\u0308gi suurpuhastusega pa\u0308a\u0308divat valmistama hakata. Ausalt o\u0308eldes on o\u0303htuks toss parasjagu nii va\u0308ljas, et fantaasia ei lenda ka just ko\u0303ige lennukamalt. Aga so\u0308o\u0308ma peab! Ja toit peab olema maitsev, muudmoodi ma ei ma\u0308ngi. Siis ongi hea tagataskust vo\u0303tta mo\u0303ni lihtne lahendus. Nagu see siin! Kanatu\u0308kid ja ko\u0308o\u0308giviljad ahjuplaadile, plaadita\u0308is ahju ku\u0308psema! Ko\u0303ik saab korraga valmis ja peagi vo\u0303ibki so\u0308o\u0308ma asuda."}, {"text_idx": "#000005", "text": "Selle toidu teeb eriti maitsvaks ja ka eriliseks Kikkomani Teriyaki marinaad. Paksu kleepuvat Teriyaki kastet teavad vast ko\u0303ik. Aga marinaadi nime all mu\u0308u\u0308dav kaste on vedelam ja mitte nii magus. Mis ta\u0308hendab, et ahjus ko\u0303rbemist pole vaja karta. Samas annab kaste toidule kauni isua\u0308ratava jume. Mo\u0303nusalt soolakas-magusal marinaadil on su\u0308mpaatselt lu\u0308hike koostisainete nimekiri \u2013 sojakaste, vein, suhkur, sool ja maitseained. Ei mingeid kunstlikke lisandeid. See on ainult tervitatav."}, {"text_idx": "#000006", "text": "Kui tahad muid ko\u0308o\u0308givilju siin plaadile laduda, siis palun va\u0308ga! Lillkapsas, porgand, pastinaak, ko\u0303rvits, bataat- ko\u0303ik sobib! Mulle meeldib selles toidus kasutada kanakintse, kus nahk peal ja kont sees \u2013 need tu\u0308kid on maitserikkamad. Nahat aja kondita kintsuliha on ha\u0308sti hea hautistes, kui ta saab kastmega kaetult podiseda. Aga ro\u0308stimiseks on nahaga tu\u0308kid parimad \u2013 liha ja\u0308a\u0308b mo\u0303nusalt mahlane ega kuiva a\u0308ra."}, {"text_idx": "#000007", "text": "600 g kana kintsutu\u0308kke, nahaga (6-7 tk)pool pudelit Kikkoman Teriyaki marinaadi3 porrut2 paprikat8 va\u0308iksemat tomatit4 sibulat1 ku\u0308u\u0308slaugupea6 va\u0308iksemat kartulit4 sl oliivio\u0303lisoolamusta piparthakitud peterselli (kui soovid)"}, {"text_idx": "#000008", "text": "Pana kanatu\u0308kid kaussi vo\u0303i karpi ja vala marinaad peale. Lase 30-60 minuti seista. Lo\u0303ika porru juppideks, paprika tu\u0308kkideks ja tomatid olenevalt suurusest sektoriteks vo\u0303i pooleks. Lo\u0303ika ka sibulad ja kartulid sektoriteks. Ku\u0308u\u0308slaugupea ja\u0308ta terveks. To\u0303sta ko\u0303ik ko\u0308o\u0308giviljad ahjuplaadile vo\u0303i vormi, sega oliivio\u0303liga ja maitsesta soolaga. To\u0303sta kanatu\u0308kid peale, nahk u\u0308levalpool.Ro\u0308sti plaadita\u0308it ahjus 205 kraadi juures 45 minutit. Vahepeal vo\u0303id kergelt korra ko\u0308o\u0308givilju segada, et nad u\u0308htlasemalt ku\u0308pseksid. Raputa enne so\u0308o\u0308mist toidule musta pipart ja puista peale hakitud peterselli. Pigista su\u0308u\u0308es ku\u0308u\u0308slaugu ku\u0308u\u0308nte seest pehme sisu oma toidule, see maitseb nii ha\u0308sti!"}, {"text_idx": "#000009", "text": "Click to share on Facebook (Opens in new window)Click to share on Twitter (Opens in new window)Click to share on Pinterest (Opens in new window)"}, {"text_idx": "#000011", "text": "Va\u0308ga maitsev ahjuroog. Teriyaki kaste teeb kanad va\u0308ga maitsvaks ja see ko\u0308o\u0308giviljade kombinatsioon ko\u0303lab kokku u\u0308llatavalt ha\u0308sti. Terve ku\u0308u\u0308slauk ahjust maitses imeliselt. Kindlasti ja\u0308a\u0308n seda retsepti pidevalt tegema.\nTere ja suur aita\u0308h selle kommentaari eest! Mulle ka va\u0308ga kogu see kombo meeldib \u2013 kartulid tomatite ja paprikaga maitsevad to\u0303esti u\u0308llatavalt ha\u0308sti!"}, {"text_idx": "#000012", "text": "Va\u0308ga maitsev ahjuroog. Teriyaki kaste teeb kanad va\u0308ga maitsvaks ja see ko\u0308o\u0308giviljade kombinatsioon ko\u0303lab kokku u\u0308llatavalt ha\u0308sti. Terve ku\u0308u\u0308slauk ahjust maitses imeliselt. Kindlasti ja\u0308a\u0308n seda retsepti pidevalt tegema."}, {"text_idx": "#000013", "text": "Tere ja suur aita\u0308h selle kommentaari eest! Mulle ka va\u0308ga kogu see kombo meeldib \u2013 kartulid tomatite ja paprikaga maitsevad to\u0303esti u\u0308llatavalt ha\u0308sti!"}, {"text_idx": "#000018", "text": "See siin on toidublogi, mida kirjutab Mari-Liis Ilover. Ko\u0303ik tekstid ja fotod keerlevad u\u0308mber toidu. Selle kasvatamise, hankimise, valmistamise ja nautimise. Ro\u0303hk on ehedal, puhtal ja maitsval kodutoidul, PA\u0308RIS toidul. Sekka muljeid so\u0308o\u0308gikohtadest. Kui tunned, et oled sattunud o\u0303igesse kohta - siis tere tulemast, nautigem koos! Loe la\u0308hemalt \u2192\nMandlikattega kohupiimakookTomatipu\u0308reesupp basiiliku ja kitsejuustugaKuklikuusk kitsejuustu ja u\u0308rtidega\nMari-Liis Ilover, Pa\u0308hkipo\u0303hjal mustikatarretise kookNo\u0303utu kokkaja, Pa\u0308hkipo\u0303hjal mustikatarretise kookMari-Liis Ilover, PeediorsotoKa\u0308rt, PeediorsotoMari-Liis Ilover, Mahlased ja vu\u0308rtsikad ko\u0303rvitsamuffinid"}, {"text_idx": "#000020", "text": "Lameleivad peedi-ro\u0303ikama\u0308a\u0308rde, lo\u0303he, kalamarja ja vutimunadega"}]